Raport de autoevaluare internă a programului de studii Artă muzicală în cultura audiovizuală,
anul universitar 2018/2019

# Preambul

Raportul de autoevaluare a fost întocmit de către comisia de asigurare a calității la nivelul programului de studiu Artă muzicală în cultura audiovizuală (Dr. Lászlóffy Zsolt conferențiar, președinte, Dr. Kristófi János profesor universitar, membru, Dr. Csákány Csilla lector, membru), și respectă prevederile reglementărilor universitare.

Raportul de autoevaluare internă se bazează pe analiza următoarelor documente:

* planul de învățământ
* state de funcții
* procesele verbale ale examenelor de licență
* statistici privind numărul de studenți din sistemul informatic integrat al universității
* evaluării cadrelor didactice de către studenți din sistemul informatic integrat al universității
* centralizatoarele rapoartelor de autoevaluare a cadrelor didactice
* rapoartele privind activitatea științifică din cadrul Departamentului de Arte

# Programul de studii Artă muzicală în cultura audiovizuală

## Misiunea programului

Departamentul de Arte în cadrul programului de studiu Artă muzicală în cultura audiovizuală urmărește formarea unor specialiști de înalt nivel prin:

* lărgirea şi aprofundarea domeniului studiilor de licenţă Muzică (istoria muzicii, estetică, analize muzicale, dirijat, pedagogie), inclusiv deschiderea acestuia pe plan interdisciplinar (tehnică audio, interferențe audiovizuale, sociologie);
* dezvoltarea capacităţii de cercetare în domeniul artei muzicale, cu atenţie specială acordată metodelor şi mijloacelor contemporane;
* formarea unor competenţe complementare în vederea valorificării pregătirii de bază în diferite domenii de activitate ale sferei cultural-artistice;
* deschiderea de noi posibilităţi de continuare a studiilor şi lărgirea posibilităţilor de angajare a absolvenţilor prin propunerea unui curriculum compatibil cu tematica programelor de studii aprofundate din diferite universităţi europene;
* pregătirea pentru cariera didactică superioară, pentru absolvenţii care doresc să lucreze în învăţământ preuniversitar sau universitar, asigurând totodată posibilitatea parcurgerii modulului de pregătire psiho-pedagogică în cadrul DPPD al Universităţii Creştine Partium din Oradea.
* Absolvirea acestui masterat va contribui la formarea unor specialişti cu deschidere culturalartistică largă, capabili să se implice în diferitele domenii muzicale din cadrul vieţii artistice şi culturale, în organizarea vieţii culturale, respectiv instituţionalizarea culturii.

## Obiective de formare

**COMPETENȚE PROFESIONALE**

C1 - Cunoașterea principalelor repere teoretice, metodologice și practice moderne și contemporane privind creația, interpretarea și receptarea artei muzicale din perspectivă stilistică, estetică, didactică și socio-culturală.

C2 - Realizarea de corelaţii stilistice și estetice adecvate între dimensiunea gramaticală şi semnificaţia lucrărilor muzicale, aplicarea cunoștințelor actuale intra- și interdisciplinare asupra interpretării, valorificării și promovării interdependente ale tradiției și prezentului artei muzicale.

C3 - Identificarea, selectarea și exprimarea coerentă a cunoștințelor, respectiv aplicarea adecvată a metodelor moderne legate de creația, interpretarea și receptarea artei muzicale în activități și situații profesionale particulare, didactice și/sau cultural-artistice.

C4 - Abordarea critică a fenomenelor inter-artistice și experimentale, respectiv a mijloacelor media contemporane în diversificarea și transmiterea valorilor muzicale.

C5 - Organizarea şi conducerea muzicală a formaţiilor şcolare/aşezăminte culturale şi utilizarea unor abilităţi creatoare elementare în activitatea de selectare și adaptare a materialului muzical pentru diferite formaţii vocal-instrumentale.

C6 - Conceperea şi realizarea unor proiecte individuale sau comune de cercetare, de creație sau interpretare cu specific didactic sau cultural-artistic.

**COMPETENȚE TRANSVERSALE**

CT1 - Aplicarea valorilor şi principiilor deontologice specifice managementului resurselor umane, în condiţii de autonomie şi independenţă profesională.

CT2 - Planificarea şi organizarea resurselor umane în vederea eficientizării activităţii de grup.

CT3 - Autoevaluarea nevoilor de formare continuă în vederea adaptării competenţelor profesionale la dinamica mediului organizaţional şi a pieţei forţei de muncă, însuşirea unor metode şi tehnici de învăţare.

# Evaluarea internă anuală a programului de studii Artă muzicală în cultura audiovizuală

## Procesul de învățământ

### Structura anului universitar

Programul de studiu este structurat pe doi ani, patru semestre, câte 14 săptămâni de predare pe semestru, mai puțin ultimul semestru, cu 12 săptămâni de predare și 2 săptămâni de practică pentru elaborarea lucrării de licență. Perioadele de predare sunt urmate de sesiunile de examene, câte 3-4 săptămâni iarna și vara, respectiv 2 săptămâni de restanțe toamna.

### Practica

Practica de specialitate se desfășoară sub forma de activități semestriale (sem. 2-3), care se pot substitui la opțiunea studenților prin stagii de practică de 2-3 săptămâni (2x56 ore) pe baza unor convenții încheiate cu parteneri din ţară sau străinătate, inclusiv prin programul de mobilitate de practică Erasmus (SMP), şi vizează consolidarea cunoştinţelor teoretice, respectiv exersarea competenţelor dobândite de masteranzi.

Pentru activitățile practice semestriale sau stagiile de practică se vor acorda câte 4 credite suplimentare.

### Flexibilizarea procesului educațional

În decursul celor 4 semestre, masteranzii vor alege câte o disciplină opţională pe semestru, din

cele două oferite de programul de studiu.

### Numărul de ore, credite, bilanțuri

Programul de studiu prevede în total 868 ore, din care 87,56% sunt obligatorii, iar 12,44% opționale, raport de curs-practică fiind de 1,58. Din totalul de ore alocate 87,56% sunt utilizate pentru disciplinele de aprofundare, 12,44% pentru cele de sinteză.

Numărul de credite este 30 pe semestru, 120 în total, 10 credite sunt acordate pentru promovarea examenului de disertație.

### Respectarea standardelor ARACIS

Analiza planului de învățământ demonstrează respectarea cerințelor ARACIS privind conținutul procesului de învățământ.

## Resursa umană

### Prezentare generală

În anul universitar 2018/2019 specializarea Artă muzicală în cultura audiovizuală a fost deservită de 8 de cadre didactice, din care 6 titulari și 2 asociați ori asociați cu contract de muncă pe perioada determinată. Cadrele didactice au provenit de la două departamente, după cum urmează:

| Departament | Grad | Asociat | Asociat determinat | Titular | Total |
| --- | --- | --- | --- | --- | --- |
| Arte | prof. |  |  | 1 | 1 |
|  | conf. | 1 |  | 2 | 3 |
|  | lect. | 1 |  | 2 | 3 |
| DPPD | lect. |  |  | 1 | 1 |
| **Total** |  | **2** |  | **6** | **8** |

Toate cadrele didactice au avut titlul de doctor.

### Evaluarea cadrelor didactice de către studenții

Punctajul mediu obținut de cadrele didactice, în funcție de grad didactic este, după cum urmează:

| Grad didactic | Media evaluărilor (maxim 5 puncte) |
| --- | --- |
| Profesor | 4,8 |
| Conferențiar | 4,93 |
| Lector | 4,77 |

Punctajul mediu obținut de cadrele didactice, în funcție de categoria contractului de muncă este, după cum urmează:

| Departament | Media evaluărilor (maxim 5 puncte) |
| --- | --- |
| Titular | 4,81 |
| Asociat | 4,91 |

Punctajul mediu obținut de cadrele didactice, în funcție de departament este, după cum urmează:

| Departament | Media evaluărilor (maxim 5 puncte) |
| --- | --- |
| Arte | 4,84 |
| DPPD | 4,81 |

### Evaluarea generală a cadrelor didactice

Evaluarea generală se efectuează doar pentru cadrele didactice titulare, și cele cu contract de muncă pe perioada determinată, ea centralizează autoevaluarea cadrelor didactice, evaluarea colegială, evaluarea șefului de departament ori al decanului, precum și evaluare de către studenți, conform metodologiei proprii la nivel de universitate.

Calificativele obținute de către cadrele didactice, care predă la programul de studiu Artă muzicală în cultura audiovizuală:

| Calificativ | Nr. cadre |
| --- | --- |
| Excelent | 4 |
| Bine | 1 |
| Insuficient | 1 |

## Studenții

În anul universitar 2018-2019 specializarea Artă muzicală în cultura audiovizuală a avut un număr de 14 de studenți, după cum urmează:

* Studenți anul I: 7
* Studenți anul II: 7

Din studenții de anul terminal 4 au luat examenul de disertație pe parcursul anului universitar 2018-2019.

## Cercetare științifică

La capitolul de cercetare științifică ne referim la realizările colectivului de la Departamentul de Arte.

***Departamentul de Arte***

|  |  |  |  |  |
| --- | --- | --- | --- | --- |
| Nr. | Tipul activității | Număractivități | Număractivități | Total |
|  |  | 2018 | 2019 | 2018-2019 |
|  | Cărţi (manuale, monografii, tratate, îndrumare etc.) publicate la edituri recunoscute în străinătate | 1 | 1 | 2 |
|  | Cărţi (manuale, monografii, tratate, îndrumare etc.) publicate în ţară, la edituri recunoscute CNCS |  | 1 | 1 |
|  | Cărţi (manuale, monografii, tratate, îndrumare etc.) publicate la alte edituri sau pe plan local |  |  |  |
|  | Articol ştiinţific - Lucrări ştiinţifice publicate în reviste ISI sau indexate în baze de date internaţionale | 2 | 3 | 5 |
|  | Articol ştiinţific - Lucrări ştiinţifice publicate în reviste din străinătate fără cotaţie ISI | 1 |  | 1 |
|  | Articol ştiinţific - Lucrări ştiinţifice publicate în reviste altele decât cele menţionate anterior | 1 | 2 | 3 |
|  | Volum ştiinţific colectiv – Internaţional | 1 | 1 | 2 |
|  | Volum ştiinţific colectiv – Naţional | 2 |  | 2 |
|  | Volum ştiinţific colectiv – Local |  |  |  |
|  | Articol publicat în volum de conferinţă – Internaţional | 1 | 1 | 2 |
|  | Articol publicat în volum de conferinţă – Naţional | 3 | 4 | 7 |
|  | Articol publicat în volum de conferinţă – Local |  |  |  |
|  | Studii, eseuri, critici publicate în reviste online |  | 3 | 3 |
|  | Redactare, coordonare de volume | 3 | 2 | 5 |
|  | Traduceri – Cărţi |  |  |  |
|  | Conferinţe – Locală |  |  |  |
|  | Conferinţe – Naţională | 2 | 7 | 9 |
|  | Conferinţe – Internaţională | 12 | 13 | 25 |
|  | Premii şi distincţii |  |  |  |
|  | Granturi/Burse |  |  |  |
|  | Granturi de cercetare-dezvoltare |  |  |  |
|  | Participări la expoziții international | 11 | 11 | 22 |
|  | Participări la expoziții naționale | 7 | 14 | 21 |
|  | Concept grafic carte, identitate grafică |  |  |  |
|  | Creatii artistice - filme |  |  |  |
|  | Creatii artistice – muzicale, brevetate |  | 1 | 1 |
|  | Creatii artistice - altele | 16 | 14 | 30 |
|  | Preşedinte, co-preşedinte sau membru al comitetului ştiinţific/de organizare al unei manif. Şt. internationale |  |  |  |
|  | Referent ştiinţific |  |  |  |
|  | Citări |  | 1 | 1 |
|  | Brevete de invenţie cotate pe plan national |  |  |  |
|  | Recitaluri vocal-instrumentale, dirijorale, concerte cu orchestre filarmonice, expoziţii şi filme de autor prezentate la nivel international | 5 | 14 | 19 |
|  | Recitaluri vocal-instrumentale, dirijorale, concerte cu orchestre filarmonice, expoziţii şi filme de autor prezentate la nivel national | 28 | 41 | 69 |
| 34. | Curator |  | 10 | 10 |

## Resurse materiale

Specializarea Artă muzicală în cultura audiovizuală are la dispoziție un număr suficient de săli de curs și seminar, precum și laboratoare de informatică, prevăzute cu aparatură necesară și softuri de specialitate: 1 sală de curs Bartók Béla (86 mp), 1 Sală festivă (362 mp), Studio acustic P15 (56 mp), 3 săli de studiu (în total 64 mp), 4 săli de curs/seminar (în total 120 mp), o bibliotecă muzicală (40 mp), un laborator de informatică (66 mp) și un laborator audiovizual P02 (37 mp). Cadrele didactice au la dispoziție o sală profesorală, fiind dotată printre altele cu un copiator multifuncțional și calculator desktop.

Studenții au acces la biblioteca universității, care dispune de un patrimoniu total de cca. 47 mii de cărți, respectiv abonamente la periodice de specialitate. Biblioteca este dotată cu un sistem informatic, catalogul online se poate accesa la [https://opac3.partium.qulto.ro](https://opac3.partium.qulto.ro/ro/search). Resursele sunt completate cu baze de date internaționale, vezi lista actuală pe <https://sites.google.com/partium.ro/resursestiinifice>.

Accesul la internet wireless este gratuit pe tot teritoriul campusului universitar, iar studenții au posibilitate de scanare/printare la biblioteca universității.